
Siore Isabele e chei altris 


Picule storie di misclics te grande storie dal vin furlan 


Enos Costantini 


“E ce vin bevéso?” Dissal il plevan. 
“Eh, ce vuelial” dissal il prin ch'al 
jere Bepo, “robe di cjase fin ch’a ‘nd 
è, dopo tai cantinons: clinto, mere- 
can, nostran, ancje bacò, siór... baste 

ch’al sedi neri”. 
(Te conte Beats 1 vier! in Par un pêl 


di Riedo Puppo) 


n doi numars dal Sot la Nape (il n. 6 
dal 2006 e il n. 1 dal 2007) 0 vin vit 
inniment la fumate de vit (Ozdium Tucke- 
ri Berk.) che e à drazät i vignâi furlans 
dopo dal 1850. Al samee che cheste ma- 
latie, un fonc microscopic, le vei puarta- 
de une vit amerecane che e à non Isabella. 
Cemüt? Parce? 


Lis malegraciis di siore Isabele 


O vin di capî une robe. In Americhe 
la fumate de vît e je simpri stade, ma no 
cope lis vîts amerecanis parcè che, se 
no, muartis lis vîts e mùr ancje la fu- 
mate. In Americhe al è un ecuilibri fra 
la malatie e la plante: la prime e tache 
la vit, ma la vit e resist cuintre la mala- 
tie. E la resistence e je scrite tal DNA. 
Tal DNA des vits europeanis no je che- 
ste resistence. 

Cussi la vit Isabella, che il folc le ardi, 
no cjapave tant la fumate, ma ben le a 
puartade chenci. 

Il biel al è che, ladis a patràs lis vits 


nostranis, ce àno fat francés, talians e 
furlans? Viodút che la Isabella no veve 
nancje ghiti de fumate, a án fat rivá sla- 
vinadis di risits di cheste varietát de 
Americhe e le an sparnicade biel avuäl 
par bearcs, braidis e tavielis. 

E cuant che si crót di jessi a cjaval no 
si è nancje a mus: di ché strade la Isabel- 
la nus à puartât dongje la peronospore, 
seconde pestadice dal Votcent, parcè che 
lis nestris vits no jerin “vacinadis” nan- 
cje cuintre cheste peste. 

Lis cualitáts nostranis a an tacát a ri- 
piási cuant che cul solfar si é rivát ado- 
re di tignî sot control la fumate e cul vi- 
driùl (solfat di ram) la peronospore. 
Gloti amàr e spudà dolç: in chei agns e 
je vignude fûr la detule cun aghe e vidriûl 
si fâs vin par dut il Friûl. 

La Isabella cjapie la peronospore? Sì, 
ma mancul des nostranis. 

No je migo finide. La Isabella, simpri 
jê, nus à tirât dongje une altre rogne che 
o vin scugnit russási, e di chel póc: il pe- 
doli de vit. 

Amerecan ancje chel, e bestie stram- 
be: e tache la lidrîs des vîts nostranis, ma 
fregul o gran la fuee, e no tache lis lidrís 
des vits amerecanis. 

Cussì par paràsi, ancje parcè che no si 
combinave cui velens, si à scugnût inse- 
da la vit nestre (Vitis vinifera) sul “salva- 
di” amerecan. Prin la vit si insedave un 
grum da rar; par moltiplicále si rifuessa- 
ve o si fasevin risits taiant un cjäf. 

Isabella Gibbs 


La Isabella e je rivade in Europe tor dal 
1840, come “curiosetat”, e parcé che la 
só ue, cun chel nul? particolár, e plaseve. 
Ce sorte di ue ese? 

Ben, baste che us pandi i siei nons fur- 
lans e no coventaran altris peraulis: Ame- 
recan, Merecan, Ue Merecane, Fraule, Freu- 
le, Ua Flauria, Fidura...; e il vin: Frau- 
lin, Freulin, Frambulin... 

Nol è un furlan, nancje il plui astemi, 
che nol vei mai cercjat il Fraulin! 

Il non Isabella G1 NP al a Isabele) al é 
chel di Isabella Gibbs, dula che Gibbs al 
é il cognon dal so om, il colonel George 
Gibbs de Caruline di Sore (North Caroli- 
na). Cheste siore e à fat cognossi la vît, 
ancjemò anonime, a un vivâr di dongje 
New York; il paron dal vivâr, galandin, i 
à metudi il non Isabella par vie che la sio- 


Veu veu ch'a robin l’Amerecan! 


re e jere un sclopon di bielece (une soz- 
thern belle si diseve). Di li i risits a son ri- 
vats in Europe e, magari cussi no, ancje 
te Furlanie. 

La vít, che pai furlans e je deventade la 

t "Amerecane" par antonomasie (Uva 
Fragola pai talians), e je un ibrit, ven a 
stái il risultát di un crosament, tra une vit 
amerecane, la Vitis labrusca (no steit a fa 
confusion cul Lambrusc che nol jentre par 
nuie) e la vit europeane (Vitzs vinzfera). 

Si trate di un ibrit “natural”, ven a stai 
che l'om nol à metude la grife, ma si e 
formát sepi Diu cuant e sepi Diu dulà e 
sepi Diu cemát. 

Di sigür il "sanc" (vué si disarés il 
DNA) amerecan 1 permet di resisti cuin- 
tre la fumate e la peronospore. 

Vué il vin Fraulin / Frambulin al e chel 
ch’al €, robe di cjase par parincj e amis, 


Lespression furto campestre no à mai cjatàt acet te nestre lenghe. E un mutîf al 


sarà. 


Poben, tor i agns Sessante dal secul stàt cheste usance, claminle cussì, e jere la- 
de al mancul e il vuardean (= guardia campestre) al lave plui che altri a puartà ator 


cjartis par chei dal Comun. 
E restave, però, une pigule ecezion. 


Tor vendemis la mularie dal paîs si dave dongje dopo gnot par là a dispicjà cual- 
chi rap di Amerecan, in chel di chei altris che ben s'intint, come dessert dopo cene. 
E jere simpri cualchi vecjute, di chés che no ur scjampe nuie, che e tacave a ber- 


ghelà: 


"Veu, veu ch'a robin l'Amerecan!!”. 


Ma nancje il paron no si scomponeve, la miserie e jere finide e po’, chés plantis 
a jerin cussi cjamadis che, in di di vué, si disarès che o fasevin 7/ diradamento del 
grappolo. Dut al plui il paron, se nus brincave te ostarie, nus racomandave di no 
sglova lis strecis e di no strassá la ue, ven a stái di mangjále dute ché che si puar- 


tave vie. 


Cussi, cuant che o jentravin intune plante di vits o fasevin un davoi di chei e la 
vecjute no veve nancje in sfrese la bocje che almancul dis lingjeris je taponavin 


cuntun begher di autodenuncie a plene vôs: 


"Veu veu ch'a robin |’ Amerecan!” 


E chest al e stát 7/ canto del czgno dal furto campestre in Friùl. 

cualchi volte vendùt di 
cuintrebant par vie di une 
lec fassiste che lu impruibis. 
Al a vat, pero, une impuar- 
tance no picule te economie 
dal Friúl se il periodic Fo- 
rum Julii, ch'al saltave für a 
Cividát, tal n. 6 dai 8 di fe- 
vrär dal 1902, al dis für dai 
dincj che ... la diffusione del- 
la vite americana Isabella, det- 
ta anche uva fragola, fu una 
risorsa. Chi scrive rammenta di 
aver veduto intorno al 1880 
Isabella scadente venduto al 
prezzo odierno dei buoni vini 
neri nostrani... 

Nus par di capi che la 
contesse Catarine Percude 
(1812 — 1887) e cognosseve 
chest vin se e a vit scrivút: 
il vin... al spandeve pe cjanive 
un odor di freule di fa vigni 
Paghe in bocje (Strolic 1925; 
NP sub Freule). 

L'usance che e veve ogni 
famee di meti vie la ue ame- 
recane come goloset pai fruts si cjatile 
tal romanç “Cjase di Dalban” di Maria 
Forte: E, vie pe gnot, e stave oris dismote a 
pensá, e a dicernz, tal scúr, 1 zeis e i ravuecs 
de uve mericane ch'a pincjulavin dai clauts 
(pagj. 30 te edizion dal 1972). 


Clinton leghist 


Dal Votcent al è rivàt, prime in Fran- 
ce (atestazion dal 1845) e po’ in dute la 
Furlanie, un altri ibrit amerecan, il C/zn- 
to o Clinton. La pronuncie Clinton e po 
palesà propit che al è rivàt pal tramit de 
France. 

Sul in prin il Clinton a lu àn vût do- 
prât come salvadi par insedâi parsore 
cualchi altre cualitat di vit; cul 1a dal 
timp si son innacuarts che nol tignive 








Raps di Clinton. Si po viodi trop che a son diferents par forme e 
grandece (di MILLARDET 1885) 


Fuee di Clinton 
(di MILLARDET 1885) 

Il ricuart dal Bacaro, il vin puliés che al a an- 
cje dát il non ai locái dula che si lu vendeve, al à 
restàt ca e là par memoreá une storie che pócs di 
lôr si vîsin. Chest, furlanizát in Bacar, al è a 
Feagne. Nome un amerecan come il Clinton al è 
rivàt a parà vie il Bacar e i Bacars 


propit tant bot cuintre il pedoli de vît, 
ma ben al dave ue bondante e di podé fà 
un vin che al incuintrave cu la int. No 
un vin fin, un vin “popolar” che, se nol a 
vit sucès di critiche, al à vüt subit grant 
sucès di public. I siòrs, si sa, a stavin plui 
de bande dai vins “fins”, ma ancje lòr, 
cuant che si tratave de palanche si sba- 
ssavin a fà un vin ruspi e salvadeôs. E al è 
propit di dî che cui che al à plui sburtàt 
il Clinton in Friùl al è stàt il marchés Fa- 
bio Mangilli che, prin lu à provàt, e po’ 
lu à coltivat tes sds tignudis di Flumi- 
gnan e di Marsure di Paulét. Il marchés 
al à ancje scrivude une biele relazion su 
cheste vit (Bullettino 1891, 40-42) che 
cussi si siere: ... Se ne fosse ugualmente fa- 
cile ed ugualmente redditiva la coltura, pre- 
ferirei anche io vitigni europei. Perd quando 
st ha che fare con tante disgrazie {lis mala- 
tiis rivadis de Americhe che a fiscavin lis 
vîts europeanis}, dzsogna contentarsi a tene- 

re le varieta europee in buoni ed accurati vi- 
gneti, ma pel colono e per la grande coltura, il 
Clinton nelle mie condizioni ed in quelle di 
molt'altri agricoltori ci permette un più faci- 
le e sicuro guadagno. 

Dopo tutto in viticoltura, come in tutte le 
industrie, lo scopo non è mica quello di pro- 
durre roba fina, bensì di fare una merce che 
faccia guadagnare. 

Cuant che, simpri par colpe des mala- 
tiis amerecanis, la produzion di vin fur- 
lane e jere lade su pai stecs a vevin cjapàt 
pit chenti vins di divignince foreste, 
massime de Pulie. Fra chescj vins il plui 
famôs al jere chel che a clamavin Bacaro: 
nol veve un abocat tant adat ai nestris 
gaselârs, ma al costave pôc e, par cui che 
al veve pocjis palanchis, ven a stáj la plu- 
rität de int, e jere sante scugne distudä la 
sét cun chel licuit peng e milacös. 

Il Bacaro al veve 1 siei nemís e chescj a 
án dát ucadis di gjonde cuant che il 
Clinton al è rivàt adore di scurtáur la tra- 
séf ai vins de Pulie (Bullettino 1902, 
123), ancje se la tante produzion e a fat 
cala il presit dal vin. 

Sta di fat che il C/inton al è jentrât te 
nestre culture e il plui de int e je con- 
vinçude che al sei un vin nostran, furlan 
sclapât sul çoc; vadi ancje parcè che si 
confont il savór fuart cul savór “furlan”. 

Chest al val ancje pal Venit di chi 
dongje; par esempli tal Dizionario del 
dialetto trevigiano di Sinistra Piave (PIAN- 
CA, 2000) si lei che il Clinto o Clintén al 
è un Vino tipico trevigiano, dal gusto aspro, 
ora assai varo. Ancje la “raritàt” e fàs pen- 
sà a un vin nestri di une volte, di chei 
che la modernitàt e à sburtàt fùr dal ta- 
mar. Tal Dizionario del dialetto trevigiano 
di destra Piave (BELLÒ 1991) o cjatìn l’e- 
spression muso da Clinto par di ‘muse di 
cjochele, muse ruane’; chest mit di dî si 
cjatilu ancje par furlan, e al a il stes sens 
di muse di Baco. 


Secont cualchidun C/into e Clinton no 
saressin la stesse vit, a si samein ma a no 
saressin compagns: il secont al à il rap 
plui grant, il savór de ue al è plui fuartut 
e al à plui colór, "plui ch'al magle" nus 
dis RB. Chestis diferencis a vegnin für 
de grande “polimorfie” di cheste vit, ven 
a stai che la stesse part, par es. il rap, e 
po vé formis e dimensions diviersis. La 
int, che no je vuarbe, e a subit batiat 
cuntun non, simil, ma no identic, lis 
plantis diferentis. 

In leterature il Clinto si cjatilu intune 
poesie di Celso Macor: ... sui pascui da 
Bratinis, tai roncs di Gardis'ciuta, | ta pon- 
ca che vin menát a bot pal clinto, | ba rabue- 
la (Collio 1993, 31). Menà a bot al vül dî 


‘prepara la tiere par implantá un vignál'. 


Clinton, ma no Bill 


Secont il DESF il non di cheste vit al 
vignarès di chel di une citàt amerecane. 
In efiets ator pai Stàts Unîts di citàts e ci- 
tadutis che a an non Clinton o Clintonvil- 
le a “nd e un biel trop: cuale ese ché juste? 
Nissune! Il non de vît, come dal rest chel 
des citàts, al ven di un cognon. No, ba- 
ron di un letòr, nol è, e tu lu sás miór di 


me, che nol po sei chel dal president 
amerecan William Jefferson (ma par ducj 
Bill) Clinton che al e nassút dal 1946 e 
che si cognossilu par tantis liendis, ma no 
par cuestions ampelografichis. Plui facil 
che al sei chel di De Witt Clinton (1769 
— 1828), sindic di New York dal 1803 al 
1815, guviernadôr di chel stât dal 1817 
al 1823, senadôr tal 1805: un om politic 
che in di di vué al é ricuardat pal tant di 
ben che al à fat e no parcé che al a robät. 

La vit Clinton e ven, nancje di dilu, 
dal stat di New York, saltade für di un 
crosament naturäl fra lis amerecanis Vz- 
tis riparia e Vitis labrusca. Le an innni- 
ment la prime volte tal 1821 cuant che 
Mr. Hugh White le a plantade a Colle- 
ge Hill te tignude dal prof. Noyes (Co- 
STANTINI 2005, 85). 


Noac 

Chest ibrit di ue blancje (Vitzs riparia 
x Vitis labrusca) al è saltat fOr tai Stats 
Unîts dal 1869. Tai agns Otante dal 
Votcent i francés a jerin benzà stufs di 
cognossilu e in Friùl al è stàt descrivùt in 


ché volte dal Congrès enologjic austriac 
di Gurize tal 1891. 


... nell'interesse dei suoi figli minori 


Tai agns Trente dal Núfcent, come che o vin zà vàt mùt di scrivi, al jere il po- 
destät dal comun che al fissave, an par an, la date des vendemis. Cui che al veve 
une ue promiedie al veve di fà domande par podé tacà a tiràle jù prin di chê da- 
te. Ai 26 di setembar dal 1930 — VIII la siore Cosani Maria e 4 mandat cheste 
letare A//'I/lustrissimo Sig. Podestà del Comune di Gemona: 


La scrivente Cosani Maria vedova Venturini Giorgio, detto Masàt, abitante in Borgo 
Mosseànda, nell'interesse dei suoi figli minori, chiede alla S.V.I. il permesso di poter ven- 
demmiare la sua uva di clinton già matura da parecchi giorni e siti nella braida di Cam- 


po Lessi località “ Praccatel”. 


Quantità dell'uva circa quintali cinque. 


Sicura del favore, anticipa sentiti ringraziamenti, riconoscente. 

Rap di Noac / Noah. Al a la scusse sli- 
chiose e al è un afar a turclalu (di MIL- 
LARDET 1885) 


Il non origjinäl al & Noah che par in- 
glés al vúl dî ‘Noè’, ma in Furlanie al è 
deventát Noac. In cualchi pais dal Friùl 
lu clamavin, e lu clamin ancjemò Ame- 
recan zâl, e il non Noac lu án imparát di 
chei che a lavin ator a compra la ue 
(RB). Al é famós parce che 1 colin i 
ásins a pene che al palombe: “si sgra- 
gnole nome cul àiar, al cole nome cul 
cjalálu" (RB). 

Cualchidun nus fevele ancje di un 
Amerecan vert che al à il rap plui grandut 
e plui fis e che “nol cole”, ven a stài che i 
âsins no si distachin a pene che si tocjiju. 

La ue dal Noàc e je slichiose, e à come 
une patine, e tal turcli e sclicave fúr la 
scusse che e lave di chi culà. Par che nol 
sucedi bisugne lassàlu fer che si moresti 
la scusse prime di turclalu (RB). 

Al Marcjat di Vile, il plui grant de Cjargne, che si fas 
une volte ad an in otubar, chest coltivatór al parfiris il 
Noàc di Cjanive. Ue cjargnele! 


Madera 

Madeira, par talian Madera, e je une 
isule portoghese pierdude tal Atlantic e 
innomenade pai siei vins. Nancje a dilu 
lis nafs che, in epoche colonial a lavin in 
Americhe, si fermavin a fa il plen di ca- 
ratei; e magari ancje tornant indaûr, cu- 
ssi che chei vins a jerin preseáts di une 
bande e di ché altre dal Atlantic. 

Cuant che a York, tal stát amerecan de 
Pensilvanie, a àn cjatát une ue che, par 
chei timps e par chei lûcs, e dave un vin 
avonde bon, le an batiade York’s Madeira, 
secont ché usance, che si cjate dapardut, 
di dá a di une vit il non di un vin famós. 
Chest York' Madeira al è un misclic, ven 
a stài un ibrit, fra la vit Isabella, che o vin 
za fevelat, e la amerecane Vitis aestivalis 
(MILLARDET 1885, 47). 


In France al e rivát tor i agns Sessante 
dal Votcent, e in Friúl un vincj agns do- 
po (Bullettino 1886, 8; PERUSINI 1935, 
À in note). AI à cjatàt chenci avonde bon 
sta, tant che il so non al é deventat Osma- 
dera par furlan o, par fále curte, Madera. 
Dut in buine fede, che ben s'intint; pro- 
pit come te storie dal Tocai (viót Sot la 
Nape n. 6 dal 2006). Lu àn vàt doprát 
tant miscligát cun altris uis par fâ chel 
che o clamavin il Nostran, tant di bessól 
par fà un vin, dolg o sec, ma simpri peng 
di savórs. | 

Il vin furlan Madèra si cjatilu ancje- 
mò, ma al è une di chés robis underground 
che si fas ma no si dis, un pöc pal gust 
dal impruibit (la prime lec che e im- 
pruibìs i ibrits e je la n. 376 dal 23 di 
marc dal 1931), un póc parce che al è un 
vin che nol a une ande moderne e “inter- 
nazional” come i Super Whites di venci ca 
o i Super Tuscans di venci ju. 

NO, che lu vin cercját, lu vin cjatát di 
abocät dolc (si use ancjemò a passi la ue), 
ma plasevul e cortés, cjalt, gjeneròs, ta- 
ront, mancul sgripiös dal Fraulin, plen 
in bocje e saurit, cence chel salvadeös (il 
foxy dai amerecans) che ur fas vigni riviel 
ai so tuto mi dal vin. 

Aldo Della Vigna nus conte cussi di 
vé scuviert chest vin a Seorgnan (IL VINO 
dal marc 1973, 115): Innumeri le ceste e le 
relle per donare un leggero appassimento al 
Madera. Chissa perché Madera! Assomiglia 
un po’ al Pinot grigio. {...} Ci apparve su- 
bito come un gran vino, di razza, secco e mor- 
bido ad un tempo, ricco di stoffa, dal profu- 
mo fragrante e penetrante e dal sapore di ci- 
liegia, di marasca. L'abbiamo riprovato tre o 
quattro volte attorno al camino. Ogni volta 
ravvivava il gusto delle marasche. Era una 
cosa strabilievole. {...} Asciutto e rotondo, 
con retrogusto fresco e vivace ed effluvio etereo 
retronasale. {....} Forse il suo piatto è la bro- 
vada col musetto. 











Rap di York’s Madeira, par furlan Osmadèra, 0 
ancje nome Madera (di MILLARDET 1885) 


Fuee di York's Madeira 
(di MILLARDET 1885) 

Zimbél, Cunder, Vilar 

Viers la fin dal Votcent si veve cjatat 
il mût di dâi la cuintre a lis malatiis 
amerecanis de vît: solfar cuintre la fu- 
mate, vidriúl cuintre la peronospore e, 
par parási dal pedóli, si veve capît che si 
podeve insedá sul salvadi amerecan. Si 
che duncje si podeve torná a lis cualitáts 
europeanis in dute sigurece. Cualchi- 
dun, vadì idealist, al cirive, però, la “vît 
perfete”: che e ves la cualitàt europeane 
e la resistence a lis malatiis amerecane. 
La massarie cjoche e la bote plene. Cu- 
ssì, daspò dai ibrits “naturài” amerecans, 
che a son chei che o vin fevelat fin cu- 
mo, a son rivats 1 ibrits “artificiài”, chei 
metüts in vore dal om. I ibridatòrs a son 
státs soredut francés e il lór cognon si 
cjatilu daspes tes lör creaturis: Sezbel, 
Couderc, Villard, Seyve-Villard... Che 1 
furlans a an un fregul adatat in Zzmbel, 
Cander, Vilar, Sanvilár... Ognun di 
chescj siórs al a fat schiriis di ibrits, di 


I/lmo Sig Podesta del 

Comune di Gemona 

I/ sottoscritto Londero Giovanni 
abitante Borgo Properzia prega 


la S. V. Ill di volergli concedere 


no riva nancje a contáju. Massime cual- 
chi Zzmbel / Seibel al à vüt furtune ancje 
in Friül, ma e je grivie di savé di cuál 
Seibel che si trate parcé che di Seibels a 
‘nd é riváts chenti di chei pócs. 

Sta di fat che "A noaltris furlans a ni 
plás il Zimbel, / vorés che a la bote scjam- 
pas il spinel” (LENARDUZZI 2003, 197). 


Baco 


In cheste montane di ibrits rivats de 
France i furlans a án a ment un in parti- 
colar: il Baco. Cui che no lu à mai sintüt 
ch’al alci la man! Ducj lu vevin; cui tal 
ort, cui di bersó für di cjase, cui für de 
stale, cui parsore dal pulinár... Resistent 
a lis malatiis che in timp di vuere nol je- 
re il ram pal vidriül, resistent al frét, 
produtif e soredut promiedi che si ven- 
demavilu in avost... E il vin? Ben, a di 
cualchidun ai vegnin i sgrîsui in dì di 
vué nome a vélu inniment, ma cualchi- 
dun al dîs che, a savélu fà, al vignive un 


il permesso di vendemmiare una qualità d'uva Setbel giunta 


a completa maturazione 
nella località ( Misone). 
Antecipatamente ringrazia 


Dev” 


Londero Giovanni 
Gemona lı 28 sett — 1930 


Ve chi une altre domande di puartási indevant cu la vendeme fate al podestát 
di Glemone. Londero Giuseppe, ch'al jere a stá in Gót, al fas une domande com- 
pagne, ma al strambis il non in Simbe. 

Cheste documentazion su la vendeme tai agns Trente le vin cjatade te biblio- 
teche comunál di Glemone. 

vin che nancje un espert si sarés inna- 
cuart (ch’al jere Baco). I amerecans, che a 
son daür a impará a fà il vin, a fevelin 
une vore ben dal Baco: ... a robust wine, 
with good complexity, loads of intensity, and 
the ability to age well over 3 to 8 year term 
(www.henryofpelham.com). 

E no dome vin: no stin nancje a fevela 
dal len di bedecje par impiä il füc dal 
spolert o cuei il pan; tancj a disin, come 
RB di Tresesin, che si lu tignive “par 
ombrene e frescum; cualsiasi tende no 
ten compagn”. Altri che gazebos! 

Cussì nus conte Ugo Cosmi di Rivi- 
gnan (DENTESANO 2002, 81): ©... rimpi- 
nade sul mir da lis cjasis, une grande e 
lungje piargule di Bacò a incoronave dut 
il curtîl. Sot ché piargule, ch'a no esist 
plui, jo ai viart i vôi, ai fat lis primis 
vaiudis e lis primis ridadis, ài dit, fat e 
sintût un pôc di dut. Chê piargule a im- 
brazave un pizul mont fat di tre cjasis 
par tre fameis, tre stalis, tre ledamárs e 
un sól curtíl”. 

E di là da l'Aghe a cjantin: “A noaltris 
furlans a ni plás il Bacó, / vorés che la bote 
butàs incjamó" (LENARDUZZI 2003, 197). 


Oscura voce di prestito 
Il non dal Bacò: secont il DESF al è 


Oscura voce di prestito, scarsamente documen- 
tata nel Veneto, che ritorna, stranamente, in 
Val Graveglia (ma qui è una varietà di uva 
nera di importazione recente). 

No rivin adore di capi parce che il 
prof. Cortellazzo, autór di chest blec dal 
DESR, al tiri für la Val Graveglia che, se 
no falin, e je ju pe Ligurie. O rivin an- 
cjemò mancul a capi ché oscura voce di 
prestito. Tratantsi di un non di vît al ba- 
stave dâ un cuc a un libri di viticulture, 
o di ampelografie, o domandâ a di un 
espert di Conean. 

Il non dal Bacò al ven dal cognon di 
François Baco (cence acent), un di chei 





Cheste vît di Bacò e à almancul un sessante agns; 
si po viodile tal curtif de famee Fadini a San 
Lauring di Darzin 





Bersö di Baco tal curtif Ermacora a Darzin. Al 
è insedàt su Clinton: un dai ultins ricuarts che il 
Clinton al è rivàt in Europe cun chê di fâ di sal- 
vadi par incalmà altris cualitàts di vît 

Cheste vit che si rimpine viers il cîl e je di Baco, plantade dal 1927 tal curtif de famee Pagnucco a 
Darzin 


personacs che si è pierdude la samence: 
professór, agricoltór, ibridatór e ancjemò 
ancje. Nassút dal 1865 e cressút tal sud- 
ovest de France, tal país dula che a fasin 
l'Armagnac, lui al à cirüt di meti dongje 
lis cualitáts de vit local Fo//e blanche, bui- 
ne par fà chel licór innomenát, cu lis 
cualitàts de amerecane Vztzs rzparia in 
ché version che i francés a clamin grande 
glabre parce che no a pig di pél. E al è sal- 
tat fúr il Baco noir, o Baco n. 1, pai fur- 
lans Bacò e vonde. La vit le an metude in 
vendite dal 1902 e o presumin che e sei 
rivade in Friül dopo de prime vuere 
mondiál: in cualchi bearg al capite di 
cjatà ancjemò cualchi Bacò plantàt tai 
agns Vincj. 

Francois Bacoó al à fats altris ibrits, fra 
Valtri un Baco blanc che al salte fúr di un 
crosament tra la Folle blanche za vude in- 
niment e il Noah che ancje chel o savés ce 

che al è. Chest ibrit al è in di di vué l'u- 
nic permetút in France, ancje se nome 
par fà l'Armagnac. 

Francois Baco al é muart dal 1947, e 
cuissa mai se al vara savút dut il ben che 
al a fat ai furlans. Nissun di chenti si é 
mai insumiat di fai un monument a 
chest benemerit de nestre economie: 
miòr cussi, che 1 monuments ju sbitiin 1 
ucei e ju sclipignin chés cjaneulis des 
siorutis maleducadis. Al è miei che il ne- 
stri Cec, claminlu cussì a la furlane, lu 
ricuardin tes pagjinis dal Sot la Nape 
che, se al rive a passe tremil di lôr, a sa- 
ran ben un dîsmil che lu lein. 


Precursôr 


Lu clamavin ancje Percursór e Percussór. 
Secont cualchidun al sarés il Gaglzardo, 
ma a son dös vits diferentis, ancje se a an 
simpri chel pàri “uman”. Si trate di doi 


ibrits, ma no amerecans, e nancje fran- 
cés, par une volte talians. Ducj i doi a ve- 
gnin für dal lavór di Luigi Pirovano, che 
parie cul ff Alberto, a Vaprio d'Adda in 
provincie di Milan, al à burit für un 500 
ibrits di ue di taule. 

Tant il Precursór, non origjinál Precur- 
sore, che il Gagliardo no án vút sucés co- 
me uis di mangjá ma, massime il prin, a 
án vút une buine difusion in Friúl come 
ue di fa vin. A saràn riváts chenti, o scru- 
pulin, tai agns Trente dal Núfcent, e no 
prin, parcè che no si cjatiju tal NP. 

Il Precursôr lu ricuardin in tancj par- 
cè che si cjatavilu tai orts e tes braidis 
dal Friûl di mieç fintremai tai agns Se- 
tante: rap lunc e rarut, plui grant di chel 
dal Bacò, ma mancul dolc. Il vin al jere 
ruspin, sut, di past cence pratesis. 


Lant a torzeon 

Lant a torzeon pe Furlanie o vin cjatàt 
il non, e cualchi volte lis vîts, di altris 
ibrits: Szor Pieri e ‘Zarè a Barbean, Tripli- 
ce a Tavagnà, ‘Suf a Cormons, Puór e 
Francés a Tresesin, Uva francesa e Gaiar- 
da a Copule, Belmil a Darzin. 

Altris, che a jerin presints intune mo- 
stre di uis a Udin dal 1863, a son propit 
sparits: Catawba (plui cualitäts), York 
claret, Ovins black, Ovins bleu, White Fox; 
cussi come chei che a jerin intune mostre 
dal 1921: Canada, Castel, Grimaldi, Ma- 
legue, Oberlin, Perbos... 


Ducj cuintre... fúr che il popul 


A Conean, tal mai dal 1927, il cavalir 
Giuseppe Morelli de Rossi al à vude fa- 
te, intune cunvigne viticule, une relazio- 
none sui ibrits, almancul un centenár, 
che al veve in prove té sÓ tignude di 
Manzignel. In ché volte al jere ancjemó 
cualchidun che al paiave di persone. I ri- 
sultáts, a di il vér a no jerin mal (Mo- 
RELLI DE ROSSI 1928). 





I amerecans a clamin il Bacù il lumberjack of 
vines e 7 fevelim come a un ormai di cjase: Aban- 
doned by the French, you seem to have found 
a home in some chilly vineyards. Tannic mu- 
scle is your strength. A lumberjack of vines, 
you are woodsy and full framed. Your hard- 
working nature is praise-worthy and your 
ability to withstand the cold is a godsend for 
producers in Canada and in northern U. S. 
states. (www.appellationamerica.com) 


Te stesse cunvigne Arturo Marescal- 
chi, tecnic di Conean cuntune cate in po- 
litiche, chel che come Sua Eccellenza Ar- 
turo Marescalchi al sares vignüt a screä la 
Fiera Campionaria dei Vini di Buttrio un 
vot agns dopo, al diseve, cence sta tant a 
cincuantále, che i ibrits a lui no i smeca- 
vin par nuie, a jerin une selva intricata 
cuant che in Italie o vevin benzà masse 
cualitats di vits nostranis, tanto pia che 
con questi ibridi si corre il pericolo di far de- 
generare i gusti dei consumatori. E i studiòs 

Dai vins di une volte 


- Ti visistu dal Baco? 

- Se mi visi?! Al jere dome chel vin... 

Mi visi ch'al ti lassave la bocje dute 
nere... 

- E dal ‘Zimbel, ti visistu? 

- Cumò mi visi. Ancje lui ti lassave la 
bocje dute nere, 

ma al ¡ere bon. 

Mi ven tal cjáf ch'al faseve un rasp cun 
tancj dsins pigut... 

E disin che a Cuals si faseve propit un 
bon ‘Zimbel. 

- Bon, cumò cerce chist Clinton. 

Lu ai ancjimò intal vignál. 

- Al mi samee di torná indañr cul 
timp. 

Alore miò nono mi diseve: 

“Une tace di vin no ti fas nie, 

ansit, pare vie la melanconte. 

Ma se tu bevis un butiljon, 

tu deventis un cjocheton”. 


(da Savórs di une volte 1995, 52). 


Cheste poesiute nus dimostre dós 
robis: 

l. si crodeve che 1 ibrits a fossin 
vits antighis, di “une volte”, che a da- 
vin un vin cul savór carataristic che al 
podeve sei nome “nostran” parce che 
ruspi o cjalcját; 

2. 1 furlans a ju an fats entra te vi- 
te di ogni di, ven a stái te lór culture, 
tant al é vér che si cjatin te leterature 
popolár o mancul popolár. 

Culi, dal Baco, si dis “al jere nome 
chel vin”: probabil riferiment al timp 
di vuere, o subite dopo, cuant che nol 
jere ram par fa i trataments cuintre la 
peronospore che e brincave dutis lis 
vits... far che il Baco. 

Il vin dal bersò: sardial bon o no sardial bon? Cu- 
mò 0 viodîn... (Archivi di Egidio Tessaro, Buje) 


a vevin di miorà lis nestris cualitàts cul 
fà selezion (ven a stài eliminà ancje chés 
nostranis che no i smecavin) per mezzo 
della quale le nostre viti devono essere in gra- 
do di darci tanto ciò che richiedono i consu- 
matori più esigenti e più agiati, quanto ciò 
che desidera il buon popolo modesto, che vuole 
il prodotto a buon mercato. 

I rispuint Andrea Teleki, un ongiarés 
che nol jere un sclapegocs in materie e 
chei di Rosséit lu san ben: dalla teoria al- 
la pratica il passo non è sempre breve... Men- 
tre in generale gli studiosi, i professori, sono 
contrari agli Ibridi, i coltivatori ne sono en- 
tustasti. Cjoit mo. 

La polemiche, a dî il vér ancje fra i 
studiats de materie, e je lade indevant un 
biel piec, e cualchi bore e je in dì di vué 
che cise sot de cinîse. 


> 
rn. 
LI WS ei 


Tancj ibrits a vegnin benon ancje in Cjargne; culì al è Raviei 


Sta di fat che di lecs cuintre 1 ibrits a 
'nd àn fatis ancje dopo di ché dal 1931 
che o vin dite prime. Lec severis, che ben 
s'intint, ma o sin ancje in Italie, dulà che 
lis "deroghis" no puedin mancjá. Par 
esempli jà pe Basse furlane une famee e 
podeve tigní un cent pits di ibrits, o une 
superficie di 1000 metros cuadris... 

Mussolini no si è, po, mai insumiát di 
mandà maressiai e apuntàts ator pes 
braidis a disledrosâ (g/7 impianti devono es- 
sere svelti secont la lec) plantis, e migo 
ducj i carbinîrs a varessin savùt la dife- 
rence tra un Seibel e un Merlot. 

Tancj a si domandin il parcè che la leg 
le veve in asse cui ibrits: o vin rispuindüt 
parsore cu lis peraulis dal Marescalchi (S. 
E. Marescalchi pai furlans): si veve pore di 
pierdi la cualitát dai vins talians, ancje se 





MORELLI DE Rossi 1927, 155 al diseve 
che il Seibel 1000 al podeve fà nome che 
ben a messedálu cui vins che a vignivin 
für des vîts furlanis patochis. 

Ce vuèliso, in chei agns /a purezza del- 
la razza si faseve ancje cu lis vîts e cu lis 
vacjis, no nome cu la int. 

Si sint a dî che i ibrits “a no son inse- 
dâts”, come se chel al fos un mâl. I prins 
ibrits a no jerin insedâts, parcè che si 
pensave che a tignissin bot cuintre il pe- 
dôli de vit; po’, viodût che no jere sim- 
pri vere, a si son incalmáts ancje i ibrits. 
Peró, incalmáts o no, nol cambie nuie, 
no nus ven nissun dan. 

I ibrits a dan un vin “velenós”, ancje 
chest a si sint a di. Ben, a an tacat i to- 
descs, che a no volevin impuartà i ne- 
stris vins, a tirâ fûr il madrac che il vin 

Fuee di Sior Pieri, un ibrit che, nus conte Lodo- 
vico Zannier di Barbean, al e rivát un otante 
agns indaür adiviture de Argjentine, al e de fa- 
mee dal Bacó e al mene ch'al e un plasé. Lu a 
puartát un emigrant che, nancje a dilu, in pais 
ducj lu clamavin Sior Pieri 


dai ibrits al á dentri alcol metilic. Che il 
metilic nol sei une gjugjule al e vér; sa- 
vé trop che a ‘nd é tal vin di ogni ibrit e 
je une altre cuestion, vadi masse sienti- 
fiche cuant che l'interés al è di politiche 
economiche. 

No par di, ma chel ch’al scrif chestis 
riis al a bevüt di chel póc Bacó cuant che 
al jere frut. Il vin ai fruts al jere imprui- 
bit, massime für di past, e alore lu beve- 
vi di scuindon, clucant jù pal butilgjon 
(simpri in fresc sot dal seglàr!), ogni vol- 
te che máris o agnis a lavin tal ort. E se 
nol jere Bacò al jere Clinto. Mai clopat, 
par chel, di ce che i miedis a disin dal al- 

col metilic. I ibrits a son lats al mancul 
no nome par vie de lec, ma parcè che e je 
cambiade la societàt e la pluritàt di chei 
che cumò a bevin vin di butilie a àn un 
altri "abocát". La storie des vits e dai 
vins e je lade par un altri agár; storie "pi- 
lotade" in buine part, che ben s'intint, 
ma cuál storie no ese "pilotade"? 

Cheste cuestion dal Clinto e dal Baco 
impruibits che no us fasi, peró, dismen- 
teá une cuestion dal sigür plui impuar- 
tante: lis lecs di cumò, di fat, a imprui- 
bissin di coltivâ ancje lis vits nostranis, 
cun pocjis ecezions. Par lec si puedin 
coltivà nome chés varietàs che a son in- 
tune “liste” un grum sclagne: a fuarce di 
sfuarçs chés propit furlanis a son une do- 
zene in dut; a saressin stadis nome tré 
(Verduc, Picolit e Prossec) se si lave daùr 
di chei a messedavin la polente de poli- 
tiche viticule tai agns Sessante (COSMO 
1966): il rest, e il NP al ripuarte un 300 


varietáts, z25ba. 


Par concludi 


No che ducj i furlans a vein muse di 
Clinto o muse di Bacò, anzit cheste cate- 
gorie minoritarie e je cumò a svuedà bo- 
cai cun San Pieri, ma ai nestris paris e 
vons chestis vits a an dat une man, e no 
pòc, in timps che o vevin miserie di scla- 
pâ cui conis. No vin di dismenteális e o 
vin di véur agrat, no tratalis come catans 
di buta tal mussulin de storie. 

E, se für de vuestre cjase, clamaile pir 
“vilute”, invezit di un gazebo, che il folc us 
al ardi, o di une costose tende, che la bi- 
ssebove us e sbreghi, o plantais un bersó 
di Bacò o fasés une grande operazion cul- 
turàl, tant che parfin la Filologjiche us 
rindarà merit. 

E nissun gazebo us permet di dispicjà 
raps, di vé la ombrene nome cuant che us 
covente, e parfin di fà cuatri stecs par im- 


pià il fàc sot de gridele. 

La prime cjoche 


Michele Sguassero, di San Zorg di Nuiar, in ché volte in cuinte elementár, al 


a scrite cheste contute pal Sot la Nape n. 3 dal 1968. Cul timp, come il vin, e a 
vuadagnat. 


Un dopo di misdi dal més di otobre, me nono mi clame par lá a travasá il frambulin. 
Jo 0 voi, e prin di dut j doi une man a sistema 1 brantiei e dopo o met la gome in bocje e 
ju, glugli, la prime bivude a plen glutidör. 

Intant che il vin al va ju, 7 dis a me nono: “Nono, no ti pár ch'e mancji la robe plui 
impuartante?”. E lui: “Ce robe?”. E jo: “La tace! No vino di cerrálu? (ancje se jo lu ve- 
vi cerrát ben e no mal! )". 

Me nono al va subit a cjolile e, cuan’ che le puarte, jo ti béf, une daür l'altre, un cua- 
tri tacis di chel bon e dole frambulin. 

E cussì ancje dopo: ogni volte che me nono al volte il voli jo o doi une bivude. Ma o sco- 
menci a viodi torgul e dut ch'al zire, e ti cjapi-su une strissule di chés ch'o scugni là a cja- 
se pal troi ch'al passe pal ort. O cjamini, ma lis gjambis mi tirin de bande dai pomodo- 
ros e ti distivi plui di cualchi pît di plante. 

O rivi a cjase cjoc in bale e, cidin cidin, o vot-su tal jet, senze fami sintî di mé mari. 

Cussì, durmint, la cjoche mi passe. Par di la veretät, il most al à bon, ma se s'in bêf 
masse al fas mal. 





Disen di Fred Pittino pal Strolic furlan dal 1952. Al par di nu- 
lî il profum dal “Nostran” che si faseve messedant uis di ogni sor- 
te, pal plui ancje di ibrits 





